***LBA - "Latvijas Bāru Asociācija"***

**Latvijas Bāru Asociācija**ir sevī apvienojusi bārus/krogus/naktsklubus ar mērķi uzlabot industrijas konkurētspēju Eiropas un pasaules tirgū. Apvienojušies ar kopējo vēlmi veidot un strādāt godīgā un atklātā uzņēmējdarbības vidē, kas palīdzēs industrijai kopējo izaugsmi un uzlabos industrijas sniegtos pakalpojumus un prestižu.

**Vārds - Oskars**

**Uzvārds - Ikstens  
Pārstāvu Latvijas bāru asociāciju tās valdē kā valdes loceklis.**

LBA iestājos neilgi pēc dibināšanas un drīz arī kļuvu par organizācijas par valdes locekli. Īsā laikā tika sasniegts ļoti daudz, jo īpaši, lai palīdzētu nozarei izdzīvot COVID-19 apstākļos. Ir iesākti sadarbības projekti ar LDDK, turpinās aktīva sadarbība ar ministrijām, tai skaitā, Iekšlietu ministrija, Ekonomikas ministrija, Finanšu ministrija un VID. Mērķis tam ir panākt nozares prestiža celšanu, atvieglotu un efektīvāku sadarbību starp nozari un valsts institūcijām, izslēgt negodīgu konkurenci un kļūt konkurētspējīgākiem pasaules līmenī.

**Par sevi:**

Jau no agras jaunības dienām aktīvi iesaistos brīvprātīgā darbos. Sākums ir "Latvijas Jaunie Vanagi" un "Latvijas Sarkanais Krusts" un vēlāk arī studentu organizācijās, amatieru mākslas projektos. Kopš savas karjeras sākuma kā mazais uzņēmējs es palīdzu organizēt "Peldu ielas Ražas svētkus" un kopš COVID-19 sākuma brīvprātīgi saziedoto ēdienu piegāde ārstiem. Tagad LBA aktīvi kā valdes loceklis sadarbojos ar valsts institūcijām, piedaloties sadarbības sanāksmēs un sniedzot priekšlikumus normatīvo aktu izstrādē, lai uzlabotu uzņēmējdarbības vidi.

**Memoranda īstenošana:**

Lai Rīga veidotos par modernu metropoli, ir nepieciešama Rīgas domes un Pilsoniskās sabiedrības sadarbība. Tā ir nepieciešama arī modernas demokrātijas attīstībai, jo visas pilsoņu brīvprātīgās asociācijas formas ir noderīgas sabiedrībai kopumā, un arī Rīgā būtu jācenšas tieši ieviest tās pilsoniskās organizācijas formas, kuras ir raksturīgas attīstītajām Rietumu demokrātijām.

**Runājot par pārstāvēto nozari, es pārstāvu izklaides un ēdināšanas industriju, kuru uzskatām** kā absolūti neatņemamu Rīgas sociālās un kultūŗas dzīves sastāvdaļu. Industrija sevī ietver koncerti, "Stand-up" komēdijas, dažādus mūzikas priekšnesumus, dīdžeju uzstāšanos un vēl daudzus citus pasākumus, kas rada iespaidus un noskaņojumu par Rīgu. Ŗestorānu un klubu, āra terašu noformējums veido Rīgas seju un padarīs par pievilcīgāku pilsētu gan rīdziniekiem, gan arī tās viesiem. Tam visam ir nepieciešama efektīva sadarbība ar Domi. Tieši NVO un to biedri, kā piemēram uzņēmēji, saprot vislabāk kā un kurā virzienā daudzām mazām lietām ir jāattīstās. Bieži vien sīkumos slēpjas noslēpumu un lielu panākumu atslēga.

Veiksmīgai komunikācijai un sadarbībai starp NVO un Domi ir jākļūst par jauno stūrakmeni pilsētas labklājības un ilgtspējīgā attīstībā.

Esam gatavi aktīvi sadarboties un iesaistīties Rīgas attīstībā un izaugsmē!